Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 123/06/4403	Nitra, 20.9.2013
EEČ : 2-32-192-2013

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1, odsek 3 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
dňa 04.06.2005 v Nitre, na Bratislavskej ulici číslo 10, na čerpacej stanici OMV vylákal od XXXXX pod zámienkou kúpy motorového vozidla značky KIA SORRENTO v Spolkovej republike Nemecko peňažnú sumu 10.000,- eur ako zálohu a následne pod zámienkou, že vozidlo už obstaral, si od XXXXX žiadal uhradiť zvyšok kúpnej ceny za vozidlo vo výške 7.800,- eur, avšak nakoľko XXXXX uvedenú sumu nemala, dohodli sa, že jej peniaze požičia a ona následne dá vozidlo na spätný leasing a z toho mu peniaze vráti, s čím súhlasila a dňa 15.06.2005 u notárky podpísali zmluvu o pôžičke sumy 7.800,- eur, avšak vozidlo jej doposiaľ neobstaral a peniaze nevrátil, čím XXXXX spôsobil škodu vo výške 17.800,- eur.

lebo je trestné stíhanie neprípustné podľa § 9 odsek 1 písmeno d

Odôvodnenie:
Vyšetrovateľ PZ Okresného riaditeľstva PZ, Úradu justičnej a kriminálnej polície v  Nitre uznesením sp. zn. ORP-43/OEK-NR-2006 zo dňa 07.02.2006 podľa § 199 odsek 1 Trestného poriadku začal trestné stíhanie a uznesením sp. zn. ORP-43/OEK-NR-2006 zo dňa 31.05.2007 podľa § 206 odsek 1 Trestného poriadku vzniesol obvinenie XXXXX za trestný čin podvodu podľa § 250 odsek 1, odsek 3 Trestného zákona č. 140/1961 Zb. v znení neskorších právnych predpisov, ktorého skutku sa mal dopustiť na skutkovom základe uvedenom vo výroku tohto uznesenia.
V rámci vyšetrovania daného trestného činu bolo zistené, že XXXXX dňa 30.07.2012 zomrel v Oxforde, Spojené kráľovstvo Veľkej Británie a XXXXX, ktorá skutočnosť je preukázaná zadokumentovaným oznámením o úmrtí obvineného XXXXX vydaným Ministerstvom vnútra SR, osobitná matrika XXXXX. 
Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9. 
Podľa § 9 odsek 1 písmeno d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 
Vzhľadom k tomu, že obvinený XXXXX dňa 30.07.2012 zomrel, je zrejmé, že nemožno pokračovať v jeho trestnom stíhaní a preto som rozhodla tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Valentová
prokurátorka